pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2563 ระหว่างวันที่ 19 – 25 มิถุนายน 2563
วันศุกร์ที่ 26 มิถุนายน 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 19 – 25 มิถุนายน 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 19 – 25 มิถุนายน 2563 พบการกระทําผิด จํานวน 531 คดี คิดเป็นเงินค่าปรับ 8.99 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 19 - 25 มิถุนายน 2563) พบว่ามีการกระทําผิด จํานวน 531 คดี คิดเป็นเงินค่าปรับ 8.99 ล้านบาท โดยแยกเป็น สุรา จํานวน 286 คดี ค่าปรับ 2.62 ล้านบาท ยาสูบ จํานวน 149 คดี ค่าปรับ 3.14 ล้านบาท ไพ่ จํานวน 18 คดี ค่าปรับ 0.15 ล้านบาท น้ํามันและผลิตภัณฑ์น้ํามัน จํานวน 33 คดี ค่าปรับ 1.37 ล้านบาท น้ําหอม จํานวน 1 คดี ค่าปรับ จํานวน 0.02 ล้านลาท รถจักรยานยนต์ จํานวน 29 คดี ค่าปรับ จํานวน 0.75 ล้านบาท และสินค้าอื่น ๆ จํานวน 15 คดี ค่าปรับ 0.94 ล้านบาท โดยมีของกลางแยกเป็นน้ําสุรา จํานวน 3,799.960 ลิตร ยาสูบ จํานวน 7,205 ซอง ไพ่ จํานวน 547 สํารับ น้ํามันและผลิตภัณฑ์น้ํามัน จํานวน 44,549.000 ลิตร น้ําหอม จํานวน 100 ขวด รถจักรยานยนต์ จํานวน 34 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 25 มิถุนายน 2563 พบว่ามีการกระทําผิด จํานวน 21,329 คดี คิดเป็นเงินค่าปรับ 365.45 ล้านบาท โดยแยกเป็น สุรา จํานวน 12,148 คดี ค่าปรับ 124.14 ล้านบาท ยาสูบ จํานวน 6,345 คดี ค่าปรับ 148.72 ล้านบาท ไพ่ จํานวน 453 คดี ค่าปรับ 6.72 ล้านบาท น้ํามันและผลิตภัณฑ์น้ํามัน จํานวน 972 คดี ค่าปรับ 36.22 ล้านบาท น้ําหอม จํานวน 46 คดี ค่าปรับ 1.35 ล้านบาท รถจักรยานยนต์ จํานวน 948 คดี ค่าปรับ จํานวน 22.14 ล้านบาท และสินค้าอื่น ๆ จํานวน 417 คดี ค่าปรับ 26.16 ล้านบาท โดยมีของกลางแยกเป็นน้ําสุรา จํานวน 1,272,135.130 ลิตร ยาสูบ จํานวน 374,913 ซอง ไพ่ จํานวน 59,918 สํารับ น้ํามันและผลิตภัณฑ์น้ํามัน จํานวน 2,384,224.000 ลิตร น้ําหอม จํานวน 42,832 ขวด รถจักรยานยนต์ จํานวน 1,049 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ประธานเสนาธิการร่วม กองกำลังป้องกันตนเองญี่ปุ่น เข้าเยี่ยมคำนับ นรม. และ รมว.กห.
วันศุกร์ที่ 6 มีนาคม 2563
ประธานเสนาธิการร่วม กองกําลังป้องกันตนเองญี่ปุ่น เข้าเยี่ยมคํานับ นรม. และ รมว.กห.
พล.ท.คงชีพ ตันตระวาณิชย์ โฆษก.กห. เปิดเผยว่า เมื่อ 5 มี.ค.63, 1400 พล.อ.ประยุทธ์ จันทร์โอชา นรม.และ รมว.กห. ได้มอบหมายให้ พล.อ.ชัยชาญ ช้างมงคล รมช.กห.เป็นผู้แทนให้การต้อนรับการเยี่ยมคํานับของ พล.อ.Koji Yamazaki (โคจิ ยามาซากิ)
พล.อ.ประยุทธ์ จันทร์โอชา นรม.และ รมว.กห. ได้มอบหมายให้ พล.อ.ชัยชาญ ช้างมงคล รมช.กห.เป็นผู้แทนให้การต้อนรับการเยี่ยมคํานับของ พล.อ.Koji Yamazaki (โคจิ ยามาซากิ) ประธานเสนาธิการร่วมกองกําลังป้องกันตนเองญี่ปุ่น ณ ศาลาว่าการกลาโหม ในโอกาสเดินทางมาเยือนไทย
ทั้งสองฝ่าย ชื่นชมความสัมพันธ์ที่มีพัฒนาการและความแน่นแฟ้นระหว่างกันในทุกมิติ ถึง 133 ปี ทั้งระดับราชวงศ์ รัฐบาล กองทัพและประชาชน โดยมีการเสริมสร้างความร่วมมือกันทั้งในด้านเศรษฐกิจ การเมือง สังคมและวัฒนธรรม โดยเฉพาะ ความสัมพันธ์ทางทหารของทั้งสองประเทศที่มีพัฒนาการความร่วมมืออย่างต่อเนื่อง ทั้งด้านการฝึก ศึกษา การแลกเปลี่ยนด้านการข่าว และด้านอุตสาหกรรมป้องกันประเทศ
โดย พล.อ.ชัยชาญ’ ได้กล่าวแสดงความขอบคุณ สําหรับการสนับสนุนที่นั่งศึกษาแก่กําลังพลของกองทัพไทยในหลักสูตรต่างๆ พร้อมทั้งขอเชิญส่งกําลังพลเข้าร่วมศึกษาในหลักสูตร วปอ. และขอขอบคุณที่ส่งกําลังพลเข้าร่วมการฝึกร่วม/ผสม Cobra Gold ในปี 63 และที่ผ่านมาอย่างต่อเนื่องตั้งแต่ปี 2550 พร้อมทั้งยืนยันถึงความพร้อม ในการเสริมสร้างและพัฒนาความร่วมมือทางทหารระหว่างกัน ในบันทึกข้อตกลงระหว่าง กห. - กห.ญี่ปุ่น ว่าด้วยความร่วมมือและการแลกเปลี่ยนทางทหาร ที่ได้ลงนามร่วมกันที่ผ่านมา
พล.อ. ยามาซากิ’ ได้กล่าวขอบคุณกองทัพไทย ที่สนับสนุนให้เข้าร่วมการฝึก Cobra Gold อย่างต่อเนื่อง ซึ่งถือว่ามีความสําคัญในการเพิ่มประสบการณ์และขีดความสามารถทางทหาร รวมทั้งความแน่นแฟ้นของกองทัพหลายประเทศร่วมกัน โดยเฉพาะประสบการณ์จากการฝึกการต่อต้านไซเบอร์และการช่วยเหลือประชาชนในปีนี้ ทั้งนี้ กกล.ป้องกันตนเองญี่ปุ่นให้ความสําคัญกับการต่อต้านการก่อการร้าย และการปฏิบัติการในภารกิจรักษาสันติภาพ และหวังว่าการแลกเปลี่ยนประสบการณ์และความร่วมมือกันระหว่างกัน จะทําให้กองทัพทั้งสองประเทศ มีพัฒนาการและขีดความสามารถร่วมกันมากขึ้น ซึ่งจะส่งผลต่อเสถียรภาพของภูมิภาคร่วมกัน
รัฐบาลไทย-ข่าวทำเนียบรัฐบาล-พระเจ้าหลานเธอ พระองค์เจ้าพัชรกิติยาภา ทรงเปิดโครงการกำลังใจฯ ณ เรือนจำจังหวัดนราธิวาส
วันจันทร์ที่ 7 พฤษภาคม 2561
พระเจ้าหลานเธอ พระองค์เจ้าพัชรกิติยาภา ทรงเปิดโครงการกําลังใจฯ ณ เรือนจําจังหวัดนราธิวาส
พระเจ้าหลานเธอ พระองค์เจ้าพัชรกิติยาภา ทรงเปิดโครงการกําลังใจฯ ณ เรือนจําจังหวัดนราธิวาส
เมื่อวันพฤหัสบดีที่ ๓ พฤษภาคม ๒๕๖๑ พระเจ้าหลานเธอ พระองค์เจ้าพัชรกิติยาภา เสด็จเป็นองค์ประธานเปิดโครงการกําลังใจ ณ เรือนจําจังหวัดนราธิวาส ซึ่งเป็นแห่งที่ ๑๘ ของการเปิดโครงการกําลังใจ โดยมีพลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม คณะผู้บริหารกระทรวงยุติธรรม และผู้เกี่ยวข้อง เฝ้ารับเสด็จฯ
โอกาสนี้ พระเจ้าหลานเธอ พระองค์เจ้าพัชรกิติยาภา ได้เสด็จเปิด “ลานกําลังใจ” บริเวณหน้าเรือนจําฯ สําหรับการเยี่ยมญาติที่มีการจัดภูมิทัศน์ให้เกิดความสะดวกสบายต่อการรอเยี่ยมผู้ต้องขัง พร้อมทั้งทรงปลูกต้นรวงผึ้ง ต้นไม้ประจําพระองค์สมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ ๑๐
จากนั้นเสด็จเข้าไปในแดนหญิงเพื่อทอดพระเนตรการดําเนินกิจกรรมต่าง ๆ อาทิ นิทรรศการการพัฒนาสุขภาวะของผู้ต้องขัง โครงการส่งเสริมพลังอํานาจผู้ตัดสินกับผู้ถูกตัดสิน การฝึกอาชีพศาสตร์พยากรณ์โดยไพ่ยิปซี พร้อมประทานถุงของขวัญแก่แม่และเด็ก ฯลฯ
สําหรับเรือนจําจังหวัดนราธิวาส เป็นเรือนจําที่ควบคุมผู้ต้องขังชายและหญิง โดยมีแดนหญิงอยู่ในเรือนจํา ปัจจุบันมีผู้ต้องขังทั้งสิ้น ๑,๙๔๙ คน แบ่งเป็นชาย จํานวน ๑,๘๑๙ คน หญิง จํานวน ๑๓๐ คน โดยผู้ต้องขังส่วนใหญ่เป็นชาวมุสลิม ส่วนน้อยจะเป็นผู้ต้องขังชาวไทยพุทธ และยังมีผู้ต้องขังชาวต่างชาติ ทําให้เป็นเรือนจําที่มีความหลากหลายทางสังคมและวัฒนธรรม
ทั้งนี้ เนื่องด้วยปริมาณผู้ต้องขังในเรือนจํา มีมากกว่าความจุตามมาตรฐานทําให้เกิดปัญหาด้านสุขภาวะกับผู้ต้องขัง พระเจ้าหลานเธอ พระองค์เจ้าพัชรกิติยาภา ทรงประทานคําแนะนําเพื่อให้ผู้ต้องขังมีสภาพความเป็นอยู่ที่ดีขึ้น และสํานักงานสาธารณสุขจังหวัดนราธิวาส ได้เข้ามาช่วยเหลือและให้คําแนะนําในด้านสุขภาพ อาทิ การตรวจวัณโรค การตรวจเอ็กซเรย์ปอด การทํา Big Cleaning Day การจัดตั้งอาสาสมัครสาธารณสุขในเรือนจํา (อสร.) เป็นต้น
อีกทั้งได้ประทานพระอนุญาตให้นําแพทย์ทางเลือกด้วยสมุนไพรรักษามะเร็ง หมอแสง หรือนายแสงชัย แหเลิศตระกูล จากจังหวัดปราจีนบุรี มาดูแลสุขภาพของผู้ต้องขัง รวมไปถึงญาติของผู้ต้องขัง และประชาชนในพื้นที่จังหวัดชายแดนภาคใต้
นอกจากนี้ ได้ประทานคําแนะนําในเรื่องการฝึกอาชีพให้ผู้ต้องขังเพื่อเป็นการเตรียมความพร้อมก่อนปล่อยให้ผู้ต้องขังสามารถประกอบอาชีพด้วยตนเองเมื่อพ้นโทษ
รัฐบาลไทย-ข่าวทำเนียบรัฐบาล-คปภ.เปิดเกมรุกคุมมาตรฐานจรรยาบรรณวิชาชีพนักขาย
วันศุกร์ที่ 6 มกราคม 2560
คปภ.เปิดเกมรุกคุมมาตรฐานจรรยาบรรณวิชาชีพนักขาย
• จัดทําคู่มือออนไลน์ติวเข้มตัวแทน/นายหน้าประกันชีวิตเพื่อคุ้มครองประชาชนในยุคดิจิตอล
สํานักงานคณะกรรมการกํากับและส่งเสริมการประกอบธุรกิจประกันภัย (คปภ.) มีภารกิจส่งเสริมและพัฒนาธุรกิจประกันภัย โดยเน้นการสร้างความรู้ความเข้าใจด้านการประกันภัย สนับสนุนการฝึกอบรมให้ความรู้ต่างๆ แก่ตัวแทนประกันชีวิตและนายหน้าประกันชีวิต ให้มีความรู้ความสามารถและมีหัวใจของการบริการ เพื่อยกระดับคุณภาพและมาตรฐานจรรยาบรรณในวิชาชีพของบุคลากรประกันภัย และสร้างภาพพจน์ที่ดีของธุรกิจและความเชื่อมั่นของประชาชน
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า เพื่อเป็นการขับเคลื่อนภารกิจข้างต้นให้เกิดประสิทธิภาพ สอดคล้องแผนพัฒนาการประกันภัย ฉบับที่ 3 ระยะ 5 ปี (พ.ศ. 2559-2563) ของสํานักงาน คปภ. โดยเฉพาะอย่างยิ่งยุทธศาสตร์ด้านส่งเสริมการให้ความรู้เชิงรุกต่อสาธารณชนเพื่อเพิ่มสภาพคล่องของตลาด และเสริมสร้างความน่าเชื่อถือและเสถียรภาพให้ระบบประกันภัยของประเทศ (Proactively Educating the Public) รวมทั้งการพัฒนาศักยภาพด้านเทคโนโลยีเพื่อนําความรู้เกี่ยวกับการประกันภัยให้กับผู้มีส่วนได้เสียในทุกภาคส่วน (Using the Advancement of Techniques and Information Technology to Increase the Public Knowledge in Utilizing Insurances to Manage Risk & Maintain Stability) ได้จัดทําคู่มือการปฏิบัติงานสําหรับตัวแทนประกันชีวิตและนายหน้าประกันชีวิต โดยมีวัตถุประสงค์เพื่อเป็นแหล่งอ้างอิงรวบรวมความรู้ที่จําเป็นต่อการปฏิบัติหน้าที่ของตัวแทนประกันชีวิตและนายหน้าประกันชีวิต ในการพัฒนาคุณภาพการให้บริการ และการเสนอขายผลิตภัณฑ์ประกันชีวิต ทําให้ผู้บริโภคและประชาชนทั่วไปได้รับคําแนะนําที่ดีจากผู้มีความรู้ในวิชาชีพ โดยให้หน่วยงานที่ได้รับความเห็นชอบให้จัดอบรมเพื่อขอรับใบอนุญาตเป็นตัวแทนประกันชีวิต และขอต่ออายุใบอนุญาตเป็นตัวแทน/นายหน้าประกันชีวิตทั่วประเทศ นําคู่มือดังกล่าวไปใช้เป็นแนวทางประกอบการจัดอบรมให้เป็นมาตรฐานเดียวกัน อีกทั้งคู่มือดังกล่าวสามารถใช้เป็นเอกสารอ้างอิงสําหรับหน่วยงานจัดสอน จัดอบรม สําหรับผู้สนใจ นักเรียน นักศึกษา และผู้ประสงค์จะขอรับใบอนุญาตเป็นตัวแทน/นายหน้าประกันชีวิต ในการใช้ประกอบการเรียน การสอน และการสอบเพื่อขอรับใบอนุญาตเป็นตัวแทน/นายหน้าประกันชีวิต ทั้งนี้ สํานักงาน คปภ. ได้เผยแพร่คู่มือปฏิบัติงานสําหรับตัวแทนประกันชีวิตและนายหน้าประกันชีวิต ในรูปสื่ออิเล็กทรอนิกส์ จํานวน 7 เล่ม ได้แก่ หลักสูตรการอบรมเพื่อขอรับใบอนุญาตเป็นตัวแทนประกันชีวิต หลักสูตรการอบรมเพื่อขอต่ออายุใบอนุญาตเป็นตัวแทนประกันชีวิต ครั้งที่ 1 ครั้งที่ 2 และ ครั้งที่ 3 และ หลักสูตรการอบรมเพื่อขอต่ออายุใบอนุญาตเป็นนายหน้าประกันชีวิต ครั้งที่ 1 ครั้งที่ 2 และ ครั้งที่ 3 บนหน้าเว็บไซต์ของสํานักงาน คปภ. (http://www.oic.or.th/th/consumer/manual) เพื่อให้ผู้สนใจ นักเรียน นักศึกษา ตัวแทน/นายหน้าประกันภัย และหน่วยงานจัดอบรมทั่วประเทศดาวน์โหลดคู่มือดังกล่าวได้
เลขาธิการ คปภ. กล่าวเสริมว่า เพื่อเป็นการคุ้มครองสิทธิของประชาชนในอันที่จะได้รับข้อมูลที่ครบถ้วน ถูกต้อง จากการซื้อประกันภัยจากตัวแทน/นายหน้าประกันภัย ประชาชนควรจะตรวจสอบว่าผู้เสนอขายประกันภัย เป็นตัวแทน/นายหน้าประกันภัยที่ได้รับใบอนุญาตถูกต้อง โดยสามารถตรวจสอบสถานะตัวแทน/นายหน้าประกันภัย ได้จากเว็บไซต์ของสํานักงาน คปภ. (www.oic.or.th) หรือสอบถามได้ที่สายด่วน คปภ. 1186
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล- รอง.ปวท. นำมอบของที่ระลึกขอบคุณนักเรียนนายสิบ รุ่นที่ 88 จิตอาสาทำดีเพื่อพ่อ
วันพุธที่ 15 มีนาคม 2560
รอง.ปวท. นํามอบของที่ระลึกขอบคุณนักเรียนนายสิบ รุ่นที่ 88 จิตอาสาทําดีเพื่อพ่อ
รอง.ปวท. นํามอบของที่ระลึกขอบคุณนักเรียนนายสิบ รุ่นที่ 88 จิตอาสาทําดีเพื่อพ่อ
เมื่อวันที่ 28 กุมภาพันธ์ 2560 / นายสมชาย เทียมบุญประเสริฐ รองปลัดกระทรวงวิทยาศาสตร์และเทคโนโลยี นํามอบของที่ระลึกขอบคุณ คณะนักเรียนนายสิบ รุ่นที่ 88 จิตอาสาทําดีเพื่อพ่อ จากกองบังคับการฝึกอบรมตํารวจกลาง (บก.ฝรก.) ณ พระบรมมหาราชวังและท้องสนามหลวง
ตามที่รัฐบาลมอบหมายให้กระทรวงวิทยาศาสตร์และเทคโนโลยี (วท.) เปิดให้บริการประชาชนและอํานวยความสะดวกแก่ประชาชนที่ต้องการเดินทางไปถวายราชสักการะ พระบาทสมเด็จพระปรมินทรมหาภูมิพลอดุลยเดช ตั้งแต่วันที่ 23 ตุลาคม 2559 ที่ผ่านมาจนถึงปัจจุบันซึ่งรัฐบาลได้มอบหมายภารกิจเพิ่มเติม ในการจัดเตรียมอาหาร เครื่องดื่มเพื่อรองรับประชาชนระหว่างที่รอคิวเข้ากราบพระบรมศพระหว่างวันที่ 20 – 28 กุมภาพันธ์ 2560 ณ พระบรมมหาราชวังและท้องสนามหลวง
สําหรับบรรยากาศที่พระบรมมหาราชวัง และท้องสนามหลวงในวันนี้ ยังคงมีประชาชนจากทั่วทุกสารทิศ เดินทางมาต่อแถว รอเข้ากราบถวายบังคม พระบรมศพ พระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง อย่างต่อเนื่อง ในขณะที่การรักษาความปลอดภัยยังคงเป็นไปอย่างเข้มงวด โดยประชาชนที่จะเข้ามาในท้องสนามหลวง จะต้องเดินผ่านเข้าจุดคัดกรองของเจ้าหน้าที่ ผ่านเข้าเครื่องแสกน และผ่านการตรวจค้นกระเป๋าสัมภาระ เพื่อไม่ให้มีการนําอาวุธของมีคม เข้ามาในพื้นที่ได้ สําหรับด้านอาหาร เครื่องดื่มและด้านอื่นๆ ทางกระทรวงวิทยาศาสตร์และเทคโนโลยีได้จัดเตรียมไว้รองรับประชาชนเพียงพอตลอดทั้งวัน
ข่าวโดย : นางสาวศิริวรรณ หมินหมัน
ภาพข่าวและวีดิโอ : นางสาวพจนพร แสงสว่าง, นายไววิทย์ ยอดประสิทธิ์
กลุ่มงานประชาสัมพันธ์ กระทรวงวิทยาศาสตร์และเทคโนโลยี
Tel. 02 333 3727-3732 โทรสาร 02 333 3834
E-Mail :pr@most.go.th
สอบถามข้อมูลเพิ่มเติมโทร Call Center 1313
รัฐบาลไทย-ข่าวทำเนียบรัฐบาล-กระทรวงดิจิทัลฯ เป็นเจ้าภาพจัดการประชุมใหญ่ของ APT ร่วมถกแผนยุทธศาสตร์ 3 ปี พร้อมเลือกตั้งเลขาธิการ-รองเลขาธิการ
วันศุกร์ที่ 17 พฤศจิกายน 2560
กระทรวงดิจิทัลฯ เป็นเจ้าภาพจัดการประชุมใหญ่ของ APT ร่วมถกแผนยุทธศาสตร์ 3 ปี พร้อมเลือกตั้งเลขาธิการ-รองเลขาธิการ
กระทรวงดิจิทัลฯ
กระทรวงดิจิทัลฯ เป็นเจ้าภาพจัดการประชุมขององค์การโทรคมนาคมแห่งเอเชียและแปซิฟิก (APT) คาดมีผู้เข้าร่วมการประชุมกว่า 150 คน จากประเทศสมาชิก 38 ประเทศ การประชุม GA เป็นองค์กรสูงสุดของ APT จัดขึ้นทุกๆ 3 ปี เพื่อร่วมกันพิจารณาแผนยุทธศาสตร์รอบ 3 ปี พร้อมทั้งเลือกตั้งเลขาธิการและรองเลขาธิการ โดยครั้งนี้ “น.ส.อารีวรรณ ฮาวรังษี” ได้ลงสมัครตําแหน่งเลขาธิการ APT ในนามประเทศไทยซึ่งเป็นการสมัครวาระที่ 2 (พ.ศ. 2561-2563)
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เปิดเผยว่า กระทรวงดิจิทัลฯ ได้เป็นเจ้าภาพในการจัดประชุมขององค์การโทรคมนาคมแห่งเอเชียและแปซิฟิก (Asia-Pacific Telecommunity หรือ APT) จํานวน 3 การประชุม ประกอบด้วย การประชุมเตรียมการสําหรับการประชุมสมัชชาใหญ่ สมัยที่ 14 (Preparatory for GA-14) วันที่ 14 พฤศจิกายน 2560 การประชุมสมัชชาใหญ่ สมัยที่ 14 (General Assembly : GA) ระหว่างวันที่ 15-17 พฤศจิกายน 2560 และการประชุมคณะกรรมการจัดการ (Management Committee : MC) สมัยที่ 41 ระหว่างวันที่ 19-22 พฤศจิกายน 2560 โดยทั้ง 3 การประชุม จัดขึ้น ณ โรงแรมเซ็นทารา แกรนด์ แอท เซ็นทรัลเวิลด์ กรุงเทพฯ
โดยได้มอบหมายให้ นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ เป็นประธานกล่าวเปิดการประชุมสมัชชาใหญ่ สมัยที่ 14 ในวันที่ 15 พฤศจิกายน 2560 ซึ่งได้รับเกียรติจาก Mr.Houlin Zhao เลขาธิการสหภาพโทรคมนาคมระหว่างประเทศ (International Telecommunication Union : ITU) เข้าร่วมกล่าวปาฐกถาพิเศษในช่วงพิธีเปิดการประชุมฯ ซึ่งมีผู้เข้าร่วมการประชุมกว่า 150 คน จากประเทศสมาชิกของ APT จํานวน 38 ประเทศ รวมทั้งผู้แทนจากสมาชิกสมทบ สมาชิกในเครือ และผู้แทนจากองค์การระหว่างประเทศ ทั้งนี้ การประชุม GA เป็นองค์กรสูงสุดของ APT จัดขึ้นทุกๆ 3 ปี เพื่อร่วมกันพิจารณาแผนยุทธศาสตร์สําหรับรอบ 3 ปี รวมทั้งการเลือกตั้งเลขาธิการ (Secretary General) และรองเลขาธิการ (Deputy Secretary General) โดยการประชุม GA ครั้งนี้ ประเทศไทยได้เสนอชื่อ นางสาวอารีวรรณ ฮาวรังษี เป็นผู้สมัครในนามประเทศไทยในตําแหน่งเลขาธิการ APT ซึ่งเป็นการสมัครซ้ําวาระที่ 2 โดยจะมีวาระการดํารงตําแหน่งสําหรับปี พ.ศ. 2561-2563
สําหรับการประชุม MC เป็นองค์กรบริหารของ APT ซึ่งจัดเป็นประจําทุกปี เพื่อพิจารณาและให้ความเห็นชอบแผนงานและโครงการของ APT รวมไปถึงการพิจารณาจัดสรรงบประมาณตามแผนงานเพื่อดําเนินการในปีถัดไป
ทั้งนี้ APT เป็นองค์การฯ ด้านโทรคมนาคมของภูมิภาคภายใต้ความอุปถัมภ์ของคณะกรรมาธิการเศรษฐกิจและสังคมแห่งเอเชียและแปซิฟิก (UNESCAP) ซึ่งประเทศไทยได้เข้าเป็นสมาชิกก่อตั้ง APT เมื่อปี พ.ศ. 2522 และเป็นที่ตั้งของสํานักงานใหญ่ ถนนแจ้งวัฒนะ เขตหลักสี่ กรุงเทพฯ ปัจจุบันมีนางสาวอารีวรรณ ฮาวรังษี เป็นเลขาธิการ และมี Mr.Masanori Kondo เป็นรองเลขาธิการ มีประเทศสมาชิก 38 ประเทศ สมาชิกสมทบ จํานวน 4 เขตปกครองพิเศษ และสมาชิกในเครือ จํานวน 135 หน่วยงาน
*********************************
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงเวลลิงตัน ส่งคนไทยในนิวซีแลนด์ จำนวน 168 คนกลับประเทศไทยโดยเที่ยวบินพิเศษของการบินไทย [กระทรวงการต่างประเทศ]
วันจันทร์ที่ 27 เมษายน 2563
สถานเอกอัครราชทูต ณ กรุงเวลลิงตัน ส่งคนไทยในนิวซีแลนด์ จํานวน 168 คนกลับประเทศไทยโดยเที่ยวบินพิเศษของการบินไทย [กระทรวงการต่างประเทศ]
สถานเอกอัครราชทูต ณ กรุงเวลลิงตัน ส่งคนไทยในนิวซีแลนด์ จํานวน 168 คนกลับประเทศไทยโดยเที่ยวบินพิเศษของการบินไทย
ภารกิจส่งคนไทยกลับบ้านของสถานเอกอัครราชทูต ณ กรุงเวลลิงตัน #น้ําใจคนไทยไม่ทิ้งกัน
ในวันนี้ ( 27 เมษายน 2563) สถานเอกอัครราชทูต ณ กรุงเวลลิงตันได้เสร็จสิ้นภารกิจในการส่งคนไทยในนิวซีแลนด์จํานวน 168 คนกลับบ้านโดยเที่ยวบินพิเศษของการบินไทย โดยในจํานวนนี้เป็นผู้เยาว์ (7-19 ปี) ถึง 88 คน ที่เกือบทั้งหมดเดินทางมาศึกษาในนิวซีแลนด์เองโดยไม่มีผู้ปกครองมาด้วย ทั้งนี้ เที่ยวบินดังกล่าวจะเดินทางออกจากท่าอากาศยานนครโอ๊กแลนด์ เวลา 13.10 น. (เวลานิวซีแลนด์) และมีกําหนดจะถึงท่าอากาศยานสุวรรณภูมิในเวลา 20.15 น. (เวลาประเทศไทย) ในวันเดียวกัน
ภารกิจการส่งคนไทยกลับบ้านครั้งนี้ เกิดขึ้นได้โดยการประสานงานอย่างใกล้ชิดกับหน่วยงานภาครัฐและเอกชนทั้งของไทยและนิวซีแลนด์ ซึ่งรวมถึง บริษัทการบินไทย จํากัด มหาชน เอเจนท์การศึกษาของไทยที่ส่งนักเรียนมานิวซีแลนด์ กระทรวงการต่างประเทศของไทยและนิวซีแลนด์ กระทรวงศึกษาธิการนิวซีแลนด์ Education New Zealand
สถานเอกอัครราชทูตนิวซีแลนด์ประจําประเทศไทย และสมาคมคนไทยในนิวซีแลนด์ในทุกๆ เมือง
สถานเอกอัครราชทูต ณ กรุงเวลลิงตันขอขอบคุณหน่วยงานทุกแห่งที่ได้สนับสนุนภารกิจในครั้งนี้จนประสบความสําเร็จ และสามารถนําคนไทยที่ตกค้างในนิวซีแลนด์ “กลับบ้าน” ได้อย่างปลอดภัย
ท้ายที่สุด สถานเอกอัครราชทูตฯ รู้สึกซาบซึ้งในความปรารถนาดี และกําลังใจที่คนไทยทุกคนมีให้กันมาโดยตลอด กําลังใจเหล่านี้ เป็นแรงผลักดันที่สําคัญในการดําเนินการของสถานเอกอัครราชทูตฯ เสมอมา#น้ําใจคนไทยไม่ทิ้งกัน
รัฐบาลไทย-ข่าวทำเนียบรัฐบาล-นายกรัฐมนตรีมอบเงินช่วยเหลือ จำนวน 3 ล้านบาท เพื่อแสดงน้ำใจของคนไทยต่อเหตุการณ์แผ่นดินไหวในอินโดนีเซีย
วันพุธที่ 29 สิงหาคม 2561
นายกรัฐมนตรีมอบเงินช่วยเหลือ จํานวน 3 ล้านบาท เพื่อแสดงน้ําใจของคนไทยต่อเหตุการณ์แผ่นดินไหวในอินโดนีเซีย
นายกรัฐมนตรีมอบเงินช่วยเหลือ จํานวน 3 ล้านบาท เพื่อแสดงน้ําใจของคนไทยต่อเหตุการณ์แผ่นดินไหวในอินโดนีเซีย
วันนี้ (วันพุธที่ 29 สิงหาคม 2561) เวลา 13.30 น ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ได้มอบเงินช่วยเหลือ ให้แก่นายอะฮ์มัด รุซดี (H.E. Mr. Ahmad Rusdi) เอกอัครราชทูตอินโดนีเซียประจําประเทศไทย เป็นจํานวนเงิน 3 ล้านบาท เพื่อแสดงน้ําใจต่อเหตุแผ่นดินไหวที่เกาะลอมบอก ประเทศอินโดนีเซีย นายกรัฐมนตรีได้กล่าวแสดงความเสียใจในนามประชาชน และรัฐบาลไทย
โดยเหตุแผ่นดินไหวบริเวณเกาะลอมบอกครั้งนี้ ส่งผลให้มีผู้เสียชีวิต บาดเจ็บ บ้านเรือนเสียหาย และมีบุคคลไร้ที่อยู่อาศัยจํานวนมาก ซึ่งส่งผลให้นักท่องเที่ยวชาวอินโดนีเซีย และชาวต่างชาติจํานวนมาก ติดอยู่บนภูเขาไฟรินจานี รวมถึงนักท่องเที่ยวไทย ในโอกาสนี้ นายกรัฐมนตรีขอขอบคุณรัฐบาลอินโดนีเซียที่ได้ช่วยประสานงาน อํานวยความสะดวกแก่นักท่องเที่ยวชาวไทยที่ได้รับผลกระทบ
นายกรัฐมนตรีกล่าวว่าขอเป็นกําลังใจให้ประธานาธิบดีอินโดนีเซียในการแก้ไขปัญหา และเชื่อมั่นในรัฐบาลอินโดนีเซียในการดูแลจัดการ ซึ่งหวังว่าจะผ่านเหตุการณ์ครั้งนี้ไปได้ และสามารถฟื้นฟูกลับมาสู่สถานการณ์ปกติได้โดยเร็ว ซึ่งเอกอัครราชทูตอินโดนีเซียกล่าวขอบคุณมิตรไมตรีที่รัฐบาลไทย และคนไทยมีแก่อินโดนีเซีย ทั้งนี้ นายกรัฐมนตรีกล่าวว่า หากมีความช่วยเหลืออื่นใดที่รัฐบาลอินโดนีเซียประสงค์ขอให้เอกอัครราชทูตฯ ประสานแจ้งความต้องการมายังกระทรวงการต่างประเทศ
รัฐบาลไทย-ข่าวทำเนียบรัฐบาล-กสร. เตือนนายจ้างแจ้งข้อมูลอันตรายให้ลูกจ้างรู้ หากให้ทำงานกับสารเคมี
วันพุธที่ 29 สิงหาคม 2561
กสร. เตือนนายจ้างแจ้งข้อมูลอันตรายให้ลูกจ้างรู้ หากให้ทํางานกับสารเคมี
กรมสวัสดิการและคุ้มครองแรงงาน เตือนนายจ้างแจ้งให้ลูกจ้างที่ทํางานเกี่ยวกับสารเคมีอันตรายทราบและเข้าใจวิธีการในการทํางานที่ถูกต้อง พร้อมย้ําลูกจ้างปฏิบัติตามคู่มือที่นายจ้างจัดทําเพื่อความปลอดภัย
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัยและสภาพแวดล้อมในการทํางานเกี่ยวกับสารเคมีอันตราย พ.ศ.2556 กําหนดให้นายจ้างที่ให้ลูกจ้างทํางานเกี่ยวกับสารเคมีอันตรายต้องแจ้งให้ลูกจ้างทราบและเข้าใจวิธีการในการทํางานที่ถูกต้องและปลอดภัย รวมทั้งต้องจัดให้มีมาตรการควบคุมลูกจ้างให้ปฏิบัติตามวิธีการดังกล่าว ในการนี้ให้นายจ้างจัดทําคู่มือเกี่ยวกับแนวปฏิบัติและขั้นตอนในการทํางานเกี่ยวกับสารเคมีอันตราย คําแนะนําลูกจ้างเกี่ยวกับการป้องกันอันตราย ความหมายของข้อมูลที่มีบนฉลากและเอกสารข้อมูลความปลอดภัยของสารเคมีอันตรายด้วย จึงขอให้นายจ้างปฏิบัติให้ถูกต้องตามกฎหมาย หากฝ่าฝืนจะมีความผิดโดยมีโทษจําคุกไม่เกิน 1 ปี หรือปรับไม่เกิน 4 แสนบาท หรือทั้งจําทั้งปรับ
อธิบดีกสร. กล่าวเพิ่มเติมว่า ในส่วนของลูกจ้างขอให้ปฏิบัติตามวิธีการทํางานที่ถูกต้องและปลอดภัยตามคู่มือการปฏิบัติงานที่นายจ้างจัดทําขึ้นอย่างเคร่งครัด เพื่อความปลอดภัยและสุขภาพอนามัย ที่ดีในการทํางาน หากมีข้อสงสัยสามารถสอบถามได้ที่กองความปลอดภัยแรงงาน โทรศัพท์ 0 2448 9128 -39
รัฐบาลไทย-ข่าวทำเนียบรัฐบาล-รพ.พระนั่งเกล้า เปิดแล้ว “คลินิกกัญชาทางการแพทย์” ทั้งแผนปัจจุบัน-แผนไทย
วันพฤหัสบดีที่ 19 ธันวาคม 2562
รพ.พระนั่งเกล้า เปิดแล้ว “คลินิกกัญชาทางการแพทย์” ทั้งแผนปัจจุบัน-แผนไทย
โรงพยาบาลพระนั่งเกล้า เปิดคลินิกกัญชาทางการแพทย์ ทั้งการแพทย์แผนปัจจุบันและแผนไทย ทางเลือกสําหรับผู้ป่วยที่จําเป็นต้องใช้สารสกัดจากกัญชา ให้บริการผู้ป่วยทุกวันจันทร์บ่าย
โรงพยาบาลพระนั่งเกล้า เปิดคลินิกกัญชาทางการแพทย์ ทั้งการแพทย์แผนปัจจุบันและแผนไทย ทางเลือกสําหรับผู้ป่วยที่จําเป็นต้องใช้สารสกัดจากกัญชา ให้บริการผู้ป่วยทุกวันจันทร์บ่าย
วันนี้ (19 ธันวาคม 2562) ที่จังหวัดนนทบุรี นพ.ประพนธ์ ตั้งศรีเกียรติกุล คณะที่ปรึกษารัฐมนตรีว่าการกระทรวงสาธารณสุข ให้สัมภาษณ์ภายหลังเปิด “คลินิกกัญชาทางการแพทย์” โรงพยาบาลพระนั่งเกล้า ว่า กัญชาทางการแพทย์เป็นนโยบายของรัฐบาลที่จะพัฒนานวัตกรรมใหม่ๆ มาใช้ในทางการแพทย์ เป็นการนําสิ่งที่มีประโยชน์ สิ่งที่เป็นภูมิปัญญาไทยมาใช้ โดยกระทรวงสาธารณสุขได้พยายามทําให้การรักษาผู้ป่วยด้วยกัญชาถูกต้องตามกฎหมายทั้งการแพทย์แผนปัจจุบันและการแพทย์ทางเลือก ภายใต้การควบคุมดูแลของแพทย์และสหวิชาชีพที่ผ่านการอบรมมาแล้ว
นพ.ประพนธ์ กล่าวต่อว่า ปัจจุบันโรงพยาบาลสังกัดกระทรวงสาธารณสุข ได้เปิดให้บริการคลินิกกัญชาทางการแพทย์แผนปัจจุบันแล้ว จํานวน 117 แห่ง และแบบแผนไทย 24 แห่ง โดยแหล่งผลิตสารสกัดจากกัญชาจากองค์การเภสัชกรรม กรมการแพทย์แผนไทยและการแพทย์ทางเลือก และโรงพยาบาลเจ้าพระยาอภัยภูเบศรมีจํานวนเพียงพอที่จะสนับสนุนคลินิกกัญชาทางการแพทย์ ซึ่งผู้ป่วยทุกกลุ่มโรค จะต้องผ่านการคัดกรองจากแพทย์ประจําคลินิกก่อนได้รับการรักษาให้คําแนะนํา และติดตามประเมินผลหลังได้รับสารสกัดกัญชาแก่ผู้ป่วยทุกราย
สําหรับโรงพยาบาลพระนั่งเกล้า เปิดคลินิกกัญชาทางการแพทย์แบบคู่ขนานทั้งแผนปัจจุบันและแผนไทย มีแพทย์ที่ผ่านการอบรม รวม 6 คน ทันตแพทย์ 1 คน พยาบาลวิชาชีพ 4 คน และเภสัชกร 5 คน ให้บริการผู้ป่วย 9 กลุ่มโรค โดยแพทย์แผนปัจจุบัน ได้แก่ ภาวะคลื่นไส้อาเจียนจากเคมีบําบัด โรคลมชักที่รักษายาก ภาวะกล้ามเนื้อหดเกร็งในผู้ป่วยโรคปลอกประสาทเสื่อมแข็ง ภาวะปวดประสาทที่ดื้อต่อการรักษาด้วยวิธีมาตรฐาน ผู้ป่วยระยะสุดท้ายที่ดูแลแบบประคับประคอง ผู้ป่วยมะเร็ง ส่วนแพทย์แผนไทยให้บริการผู้ป่วย เพื่อช่วยให้นอนหลับเจริญอาหาร ฟื้นฟูอาการกล้ามเนื้ออ่อนแรงจากโรคลม อัมพฤกษ์ อัมพาต บรรเทาอาการ ปวดตึงกล้ามเนื้อลดอาการมือเท้าชาหรืออ่อนกําลัง ทั้งนี้ โรงพยาบาลพระนั่งเกล้า มีผู้ป่วยระยะสุดท้าย อาทิ อัมพาต โรคหลอดเลือดสมอง โรคหลอดเลือดหัวใจ จํานวน 890 คน เกินครึ่งเป็นผู้ป่วยโรคมะเร็ง ซึ่งคลินิกกัญชาจะเป็นทางเลือกหนึ่งสําหรับผู้ป่วยกลุ่มนี้ โดยเปิดให้บริการทุกวันจันทร์ ตั้งแต่เวลา 13.00 น. – 16.30 น.
“แพทย์ผู้รักษาต้องมีความเข้าใจ มีความเชื่อมั่นในประสิทธิภาพและประสิทธิผลของสารสกัดกัญชา ซึ่งจะเป็นประโยชน์ต่อผู้ที่จําเป็นต้องใช้ จากการประเมินผู้ที่ได้รับการรักษา พบว่าได้ผลร้อยละ 66 หากมีการนําไปใช้ในวงการได้ผลดี อาจจะนําไปสู่การใช้ประโยชน์ด้านอื่นๆ เช่น การอุตสาหกรรมด้านอาหาร เกิดผลดีต่อเกษตรกร เป็นพืชทางเลือกในอนาคต” นพ.ประพนธ์ กล่าว
************************************ 19 ธันวาคม 2562